NÁRODNÁ RADA SLOVENSKEJ REPUBLIKY

**VII. volebné obdobie**

CRD- 1611/2017

**661a**

**S p o l o č n á s p r á v a**

**výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 137/2010 Z. z. o ovzduší v znení neskorších predpisov a ktorým sa menia a dopĺňajú niektoré zákony (tlač 661) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre pôdohospodárstvo a životné prostredie ako gestorský výbor k vládnemu návrhu zákona podáva Národnej rade Slovenskej republiky v  súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 807 z 12. septembra 2017 pridelila vládny návrh zákona, ktorým sa mení a dopĺňa zákon č. 137/2010 Z. z. o ovzduší v znení neskorších predpisov a ktorým sa menia a dopĺňajú niektoré zákony (tlač 661)na prerokovanie týmto výborom:

 **Ústavnoprávnemu výboru Národnej rady Slovenskej republiky**

 **Výboru Národnej rady Slovenskej republiky pre financie a rozpočet**

**Výboru Národnej rady Slovenskej republiky pre pôdohospodárstvo a životné prostredie**

 Za gestorský výbor určila Výbor Národnej rady Slovenskej republiky pre pôdohospodárstvo a životné prostredie.

 Výbory prerokovali predmetný vládny návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

 Výbory Národnej rady Slovenskej republiky, ktorým bol vládny návrh zákona pridelený zaujali k nemu nasledovné stanoviská:

 Ústavnoprávny výbor Národnej rady Slovenskej republiky uznesením č. 261 z 3. októbra 2017 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre financie a rozpočet uznesením č. 189 z 3. októbra 2017 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

Výbor Národnej rady Slovenskej republiky pre pôdohospodárstvo a životné prostredie uznesením č. 116 z 28. septembra  2017 s vládnym návrhom zákona **súhlasil** a odporučil ho Národnej rade Slovenskej republiky **schváliť s pripomienkami.**

**IV.**

 Z uznesení výborov Národnej rady Slovenskej republiky, uvedených v bode III. tejto správy, vyplývajú tieto pozmeňujúce a doplňujúce návrhy s odporúčaním gestorského výboru:

**K čl. I, 5. bodu**

V čl. I, 5. bode sa vypúšťajú poznámky pod čiarou 3b a 3c. V nadväznosti na to sa označenie odkazu a poznámky pod čiarou „3d“ v čl. I, 6. bode nahrádza označením odkazu a poznámky pod čiarou „3b“ a označenie odkazu a poznámky pod čiarou „3e“ v čl. I, 7. bode sa nahrádza označením odkazu a poznámky pod čiarou „3c“ a súčasne sa upraví úvodná veta k poznámke pod čiarou.

Legislatívno-technická úprava: vypustenie poznámok pod čiarou k odkazom 3b a 3c, ktoré návrh zákona neobsahuje.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. **2. K čl. I, 7. bodu**
2. V čl. I, 7. bode v  § 2 písm. x) sa za slová „z odpadu“ vkladajú slová „a spĺňa požiadavky podľa § 14 ods. 3“.
3. Vložením vnútorného odkazu na § 14 ods. 3 zákonač. 137/2010 Z. z. o ovzduší v znení neskorších predpisov a ktorým sa menia a dopĺňajú niektoré zákony sa upresňujú požiadavky na druhotné palivá. § 14 ods. 3 zákona o ovzduší ustanovuje povinnosti výrobcov palív aj pre palivá z odpadu.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. **3. K čl. I, 9. bodu**

 V čl. I, 9. bod znie:

„9. V § 3 odsek 3 znie:

1. „(3) Zariadenie stacionárneho zdroja je celok, na ktorý sa uplatňujú emisné limity, technické požiadavky a podmienky prevádzkovania. Členenie zariadení stacionárneho zdroja a ich vymedzenie je ustanovené vykonávacím predpisom podľa § 33 písm. a). Zariadenia stacionárneho zdroja sa podľa dátumu povolenia a dátumu uvedenia do prevádzky členia na jestvujúce zariadenia a nové zariadenia.“.“.

Pozmeňujúcim návrhom sa spresňuje ustanovenie tak, aby bolo zariadenie stacionárneho zdroja formulované konkrétnejšie a výstižnejšie.

**Výbor Národnej rady slovenskej republiky pre pôdohospodárstvo a životné prostredie**

**Gestorský výbor odporúča schváliť**

**4. K čl. I, 14. bodu**

V čl. I, 14. bode v § 5 ods. 7 v druhej vete sa slová „udalostí povahy sopečnej erupcie, seizmickej činnosti, geotermálnej aktivity, prírodného požiaru, silného vetra, morského aerosólu, atmosférickej odchýlky, alebo prenosu prírodných častíc zo suchých oblastí“ nahrádzajú slovami „udalostí, ktorými sú sopečná erupcia, seizmická činnosť, geotermálna aktivita, prírodný požiar, silný vietor, morský aerosól, atmosférická odchýlka alebo prenos prírodných častíc zo suchých oblastí“.

Gramatická úprava, ktorou sa spresňuje právny text.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**5. K čl. I, 14. bodu**

V čl. I, 14. bode v § 6 ods. 5 sa na konci pripájajú tieto slová: „tak, ako sú ustanovené vykonávacím predpisom podľa § 33 písm. b)“.

1. Návrhom sa spresňuje formulácia „vysoká hustota obyvateľstva“.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**6. K čl. I, 14. bodu**

V  čl. I 14. bode v § 6 ods. 9 sa slovo „modelovanie“ nahrádza slovami „modelovacie techniky“.

Legislatívno-technická úprava: zosúladenie právneho text s čl. 2 ods. 13 smernice Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe v znení neskorších zmien.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**7. K čl. I, 14. bodu**

V čl. I, 14. bode v § 9 ods. 1 písm. b) sa slovo „zdroje“ nahrádza slovami „zdroje znečisťovania ovzdušia“.

Legislatívno-technická úprava: spresňuje sa právne neurčitý pojem.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. **8. K čl. I, 14. bodu**
2. V čl. I, 14. bode v § 9 odsek 15 znie:
3. „(15) Ak záverom rokovania podľa odseku 14 je dohoda o vypracovaní spoločného alebo koordinovaného programu podľa § 10 alebo spoločného akčného plánu podľa § 11, ktorý sa bude vzťahovať na susedné zóny v členských štátoch Európskej únie, vypracuje ich príslušný okresný úrad v sídle kraja v spolupráci s príslušným orgánom dotknutého susedného štátu.“.
4. Ide o legislatívno-technickú úpravu textu, ktorou sa zjednocuje používanie termínom „spoločný program“ a „akčný plán“. Zároveň v súlade so smernicou 2015/2193 sa do dotknutých ustanovení dopĺňa slovo „koordinovaný“.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. **9. K čl. I, 14. bodu**
2. V čl. I, 14. bode v § 9 ods. 16 sa slová „a spoločného akčného plánu alebo programu“ nahrádzajú slovami „spoločného alebo koordinovaného programu alebo spoločného akčného plánu“.
3. Ide o legislatívno-technickú úpravu textu, ktorou sa zjednocuje používanie termínom „spoločný program“ a „akčný plán“. Zároveň v súlade so smernicou 2015/2193 sa do dotknutých ustanovení dopĺňa slovo „koordinovaný“.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. **10. K čl. I, 14. bodu**

V čl. I, 14. bode v § 10 ods. 12 tretia veta znie: „Okresný úrad v sídle kraja najneskôr do 30 dní od konca roku, v ktorom k prekročeniu v dôsledku opätovného rozptylu častíc po zimnom posype alebo po solení ciest došlo, informuje ministerstvo o určení takejto oblasti a súčasne poskytne informácie o koncentráciách častíc PM10, ich zdrojoch a predloží potrebné dôkazy o tom, že všetky prekročenia limitných hodnôt sú spôsobené opätovným rozptylom častíc PM10 a že sa podnikli primerané opatrenia na zníženie ich koncentrácií.“.

1. Návrhom sa spresňuje v súlade s čl. 21 smernice 2008/50 povinnosť okresného úradu v sídle kraja informovať Ministerstvo životného prostredia SR o určení oblasti, v ktorej došlo k prekročeniu limitných hodnôt pre PM10 v okolitom ovzduší v dôsledku opätovného rozptylu častíc po zimnom posype alebo po solení ciest.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**11. K čl. I, 14. bodu**

V čl. I, 14. bode v § 12 ods. 2 a 5 sa slovo „PM10“ nahrádza slovom „PM10“.

Legislatívno-technická úprava: spresnenie legislatívneho textu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. **12. K čl. I, 14. bodu**

V čl. I, 14. bode v § 12 ods. 8 písm. a) sa na konci tretieho bodu pripájajú tieto slová: „raz denne odo dňa nasledujúceho po dni vydania oznámenia o vzniku smogovej situácie“ a na konci štvrtého bodu sa pripájajú tieto slová: „raz denne odo dňa nasledujúceho po dni vydania výstrahy pred závažnou smogovou situáciou“.

1. Pozmeňujúcim návrhom sa dopĺňa v § 12 ods. 8 písm. a) v bodoch tri a štyri interval v akom poverená organizácia vydáva oznámenia o pretrvávaní smogovej situácie alebo závažnej smogovej situácie.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**13. K čl. I, 14. bodu**

V čl. I, 14. bode v § 12 ods. 8 písm. b) druhom bode sa slovo „inšpekciu“ nahrádza slovami „Slovenskú inšpekciu životného prostredia (ďalej len „inšpekcia“)“.

Legislatívno-technická úprava: zavedenie legislatívnej skratky pri prvom použití skracovaného slova.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**14. K čl. I, 14. bodu**

V čl. I, 14. bode sa vypúšťajú poznámky pod čiarou 6, 8, 9 a 10. Súčasne sa upraví úvodná veta k poznámkam pod čiarou.

Legislatívno-technická úprava: vypustenie nadbytočných poznámok pod čiarou, pretože už platné znenie zákona obsahuje rovnakú citáciu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**15. K čl. I, 15. bodu**

V čl. I sa za 15. bod vkladá nový 16. bod, ktorý znie:

„16. V § 14 ods. 4 sa slová „Slovenskej inšpekcii životného prostredia (ďalej len „inšpekcia“)“ nahrádzajú slovom „inšpekcii“.“.

Ostatné body sa primerane prečíslujú.

Legislatívno-technická úprava: v nadväznosti na zavedenie legislatívnej skratky v § 12 ods. 8 písm. b) druhom bode (14. bod čl. I návrhu zákona).

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**16. K čl. I, 22. bodu**

V čl. I, 22. bode v § 15b odsek 4 znie:

„(4) Prevádzkovateľ väčšieho stredného spaľovacieho zariadenia predkladá orgánu ochrany ovzdušia žiadosť podľa odseku 1 o zaradenie do osobitného režimu centrálneho zásobovania teplom, uplatnenie miernejšieho emisného limitu alebo podľa odseku 3 do obmedzeného prevádzkového režimu do 30. júna 2024. V žiadosti o zaradenie väčšieho stredného spaľovacieho zariadenia do režimu podľa odseku 1 písm. a) je prevádzkovateľ povinný preukázať splnenie ustanovených podmienok a súčasne predložiť čestné vyhlásenie, že zariadenie bude prevádzkované v súlade s podmienkami ustanovenými vykonávacím predpisom podľa § 33 písm. a).“.

1. Pozmeňujúcim návrhom sa reaguje na 1. pripomienku odboru legislatívy a aproximácie práva kancelárie Národnej rady Slovenskej republiky uvedenú v časti B stanoviska k tlači 661.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

1. **17.V čl. I, 23 bodu:**
2. V čl. I, 23. bod znie:
3. „23. V § 17 ods. 1 písmeno e) znie:

„e) prevádzkovanie technologických celkov slúžiacich na výskum, vývoj a skúšanie nových výrobkov alebo výrobných postupov patriacich do kategórie veľkých zdrojov a stredných zdrojov, ktoré nie sú prevádzkou alebo jej súčasťou podľa osobitného predpisu,5a) a ak sa na ich prevádzkovanie nevydá súhlas podľa písmen a) a c).“.“.

Upresňuje sa znenie § 17 ods. 1 písm. e) tak, aby súhlas podľa zákona o ovzduší sa vydával len na také technologické celky, ktoré nie sú súčasťou prevádzky spadajúcej pod zákon č. 39/2013 Z. z.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**18. K čl. I – nové body 24 a 25**

V čl. I sa za bod 23 vkladajú nové body 24 a 25, ktoré znejú:

„24. V § 17 ods. 2 sa v prvej vete predvetia za slovom „súhlasu“ vkladajú slová „na veľký zdroj alebo stredný zdroj“.

V § 17 sa za odsek 2 vkladá nový odsek 3, ktorý znie:

„(3) Žiadosť o vydanie súhlasu na malý zdroj podľa odseku 1 predkladá žiadateľ príslušnému orgánu ochrany ovzdušia. Žiadosť o vydanie súhlasu okrem všeobecných náležitostí podania20) obsahuje

* 1. všeobecné údaje o stacionárnom zdroji, údaje o jeho technických parametroch a údaje o jeho navrhovanom, schválenom alebo skutočnom umiestnení,
	2. opis miest stacionárneho zdroja, v ktorých emisie vznikajú, sú obmedzované a vypúšťané do ovzdušia vrátane údajov o výškach komínov alebo výduchov, ktorými sú alebo budú emisie vypúšťané do ovzdušia,
	3. údaje o palivách, ktoré sú alebo budú spaľované a údaje o surovinách, ktoré sú alebo budú spracovávané,
	4. ďalšie podklady a údaje charakterizujúce stacionárny zdroj, ak to žiadateľ považuje za potrebné.“.“.

Doterajšie odseky 3 až 6 sa označujú ako odseky 4 až 7.

Nasledujúce body sa primerane prečíslujú.

Upravujú sa náležitosti podania k žiadosti o vydanie súhlasu pre malý zdroj. Doteraz nebola zohľadňovaná primeranosť náležitosti k závažnosti a veľkosti zdroja. Nové ustanovenie upravuje náležitosti podania pre malé zdroje, ktoré sú výrazne zjednodušené oproti požiadavkám na veľké zdroje a stredné zdroje.

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**19. K čl. I, 45. bodu**

V čl. I, 45. bode v § 29 ods. 4 písm. a) štvrtom bode sa slovo „zdroja“ nahrádza slovami „zdroja znečisťovania ovzdušia“.

Legislatívno-technická úprava: spresňuje sa právne neurčitý pojem.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**20. K čl. I, 46. bodu**

V čl. I, 46. bode v § 29b ods. 8 písm. b) sa za slovo „zápisnice“ vkladajú slová „z prerokovania protokolu o výsledku kontroly“.

Legislatívno-technická úprava: spresnenie normatívneho textu.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**21. K čl. I, 51. bodu**

V čl. I, 51. bode v § 31 ods. 5 sa slovo „konanie“ nahrádza slovami „súhlas alebo rozhodnutie“ a za slovom „zariadení,“ sa vypúšťajú slová „súhlas alebo rozhodnutie,“.

1. Ide o legislatívno-technickú úpravu textu, ktorou sa ustanovenie zosúlaďuje s čl. 4 ods. 2 smernice 2010/75 (povolenie sa vzťahuje na dve alebo viaceré zariadenia a nie konanie).

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**22. K čl. I, 52. bodu**

V čl. I, 52. bode v § 31 ods. 6 sa za slová „stacionárneho zdroja“ vkladá čiarka a vypúšťajú sa slová „na nového prevádzkovateľa zdroja.“.

Legislatívno-technická úprava: gramatická úprava a vypustenie nadbytočných slov.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**23. K čl. V**

V čl. V sa slová „1. novembra“ nahrádzajú slovami „1. decembra“.

V tejto súvislosti sa v čl. I, 53. bode, v § 32b slová „1. novembra“ nahrádzajú slovami „1. decembra“.

Posunutie nadobudnutia účinnosti návrhu zákona súvisí s predpokladaným termínom jeho prerokovania na schôdzi Národnej rady Slovenskej republiky ako aj potrebou dodržania lehoty podľa čl. 102 ods. 1 písm. o) Ústavy Slovenskej republiky.

**Ústavnoprávny výbor Národnej rady Slovenskej republiky**

**Výbor Národnej rady Slovenskej republiky pre financie a rozpočet**

**Výbor Národnej rady Slovenskej republiky pre pôdohospodárstvo a životné prostredie**

**Gestorský výbor odporúča schváliť**

**V.**

Gestorský výbor odporúča hlasovať o bodoch spoločnej správy nasledovne:

 O bodoch spoločnej správy č. 1 až 23 hlasovať spoločne s návrhom gestorského výboru uvedené body **schváliť.**

**VI.**

 Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III. tejto správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky vládny návrh zákona, ktorým sa mení a  dopĺňa zákon č. 137/2010 Z. z. o ovzduší v znení neskorších predpisov a ktorým sa menia a dopĺňajú niektoré zákony (tlač 661) **schváliť s pripomienkami.**

 Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 137/2010 Z. z. o ovzduší v znení neskorších predpisov a ktorým sa menia a dopĺňajú niektoré zákony (tlač 661)vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre pôdohospodárstvo a životné prostredie č. 124 z 10. októbra 2017.

 V citovanom uznesení výbor poveril spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ho podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Peter **A n t a l,**  v. r.

predseda výboru